****

**Republika e Kosovës**

**Republika Kosova-Republic of Kosovo**

**Qeveria - Vlada - Government**

**Ministria e Drejtësisë - Ministarstvo Pravde - Ministry of Justice**

**──────────────────────────────────────────────────────**

Në bazë të nenit 10 të Ligjit nr. 06/L-010 për Noterinë, i ndryshuar dhe plotësuar me Ligjin Nr. 08/L-149 dhe Ligjin Nr. 08/L-272, si dhe Vendimin 36/2025, të datës 06.02.2025, Ministria e Drejtësisë publikon:

**RISHPALLJE TË KONKURSIT PUBLIK**

**PËR ZGJEDHJEN E NOTERËVE**

Njoftohen të gjithë kandidatët e interesuar të cilët dëshirojnë të aplikojnë në konkursin për zgjedhje të noterëve se:

**Ministria e Drejtësisë shpallë 28 pozita të lira për Noter në këto komuna të Republikës së Kosovës:**

* Komuna e Prishtinës, pesë (5) noterë;
* Komuna e Prizrenit, pesë (5) noterë;
* Komuna e Ferizajt, një (1) noterë;
* Komuna e Podujevës, tre (3) noterë;
* Komuna e Vushtrrisë, dy (2) noterë;
* Komuna e Gllogovcit, një (1) noterë;
* Komuna e Malishevës, një (1) noterë;
* Komuna e Istogut, një (1) noterë;
* Komuna e Klinës, një (1) noterë;
* Komuna e Fushë Kosovës, dy (2) noterë;
* Komuna e Dragashit, një (1) noterë;
* Komuna e Kaçanikut, një (1) noterë;
* Komuna e Zveçanit, një (1) noterë;
* Komuna e Ranillugut, një (1) noterë;
* Komuna e Parteshit, një (1) noterë;
* Komuna e Leposaviqit, një (1) noterë.

Aplikacionit/kërkesës duhet t’i bashkëngjiten dokumentet e vërtetuara me të cilat dëshmohet se kandidati i plotëson kushtet ligjore si në vijim:

* + Çertifikatën e shtetësisë;
	+ Vërtetimin nga Gjykata se nuk i është hequr zotësia e veprimit;
	+ Deklaratën nën betim nga aplikuesi për integritetin personal dhe profesional, e cila duhet të dorëzohet e NOTERIZUAR;
	+ Të ketë dhënë provimin e Jurisprudencës;
	+ Certifikatën për dhënien e provimit të Noterisë, të lëshuar nga Ministri/ja i/e Drejtësisë, e cila duhet të dorëzohet në kopje të NOTERIZUAR;
	+ Dëshminë që kandidati nuk është dënuar me aktgjykim të formës së prerë për vepër penale, e cila duhet të dorëzohet origjinal ose në kopje të NOTERIZUAR;
	+ Gjendja e llogarisë bankare për gjashtë (6) muajt e fundit ose dëshmi tjetër që kandidati është në gjendje financiare të themelojë zyrën noteriale, përkatësisht të sigurojë lokalet përkatëse dhe pajisjet e nevojshme për ushtrimin e funksionit të noterit;

Afati për dorëzimin e dokumentacionit për aplikim fillon nga data **15.02.2025** deri mëdatën **21.02.2025.**

Dokumentacioni për aplikim dorëzohet në Ministrinë e Drejtësisë (ish-Ndërtesa e Rilindjes) kati përdhesë, Arkivi i Ministrisë së Drejtësisë, Prishtinë, Republika e Kosovës, çdo ditë pune nga ora 08:00 deri në ora 16:00.

Me qëllim të shtrirjes së shërbimit noterial në tërë territorin e Republikës së Kosovës, kandidati që aplikon në këtë rishpallje publike konsiderohet se pranon të emërohet në cilëndo komunë të Republikës së Kosovës, ku ka pozita të lira për noter.

**Sqarim shtesë: Kandidatët që kanë aplikuar për noter në Konkursin publik për zgjedhjen e noterëve të datës 17.12.2024 nuk kanë nevojë të aplikojnë sërish****. Konsiderohet se kjo rishpallje e Konkursit publik e konsumon (zëvendëson) Konkursin Publik për zgjedhjen e noterëve të datës 17.12.2024.**

**Për informata më të hollësishme mund të drejtoheni në faqen zyrtare të Ministrisë së Drejtësisë** [**http://www.md-ks.org**](http://www.md-ks.org)**. ose ne nr. +383 38 200 67 035.**